**OBRAZAC ZA ANESTEZIJU**

Obrazac za anesteziju je pisana obavijest koja sadržava vrste i opis anestezijskih postupaka, dobrobiti i rizike, upitnik o zdravstvenom stanju bolesnika i suglasnost za anestezijski postupak.

Operacijski zahvati provode se u anesteziji, a postupak obavlja anesteziološki tim kojeg čine liječnik anesteziolog i anesteziološki tehničar. Postoje dvije vrste anestezije, opća i regionalna, a izbor ponajviše ovisi o vrsti operacijskog zahvata i zdravstvenom stanju bolesnika.

1. **Opća anestezija**

U općoj anesteziji bolesnik nema svijesti i ne osjeća bol, a ponekad su mišići relaksirani. Gubitak svijesti postiže se primjenom anestetika intravenskim putem ili inhalacijski (udisanje anestezioloških plinova), bezbolnost primjenom intravenskih analgetika, a mišićna relaksacija intravenskim davanjem miorelaksansa. Za održavanje dišnog puta tijekom opće anestezije koriste se maske, I gel maske i endotrahealni tubusi (silikonska cijev koja se stavlja u dušnik). Nadziru se vitalne funkcije (srčani ritam, arterijski tlak, zasićenje krvi kisikom, tjelesna temperatura), a ovisno o potrebi nadziru se i ostale funkcije organizma.

Dobrobiti postupka: Opća anestezija omogućava da je bolesnik tijekom operacijskog zahvata u nesvjesnom stanju, da ne osjeća bol i da se ne pomiče.

Rizici postupka: Svaki medicinski postupak nosi određeni rizik uključujući i opću anesteziju. Moguće komplikacije su:

* Poslijeoperacijska mučnina i povraćanje
* Modrice na mjestu uvođenja intravenske kanile
* Alergijske reakcije
* Aspiracijska upala pluća – želučani sadržaj ulazi u pluća. Najčešće nastaje ako bolesnik nije natašte pri uvodu u opću anesteziju
* Infekcije kože na mjestu uboda ili upala vena u kojoj se nalazi intravenska kanila
* Smetnje gutanja i promuklost i oštećenje glasnica uslijed postavljanja endotrahealnog tubusa. Stanje je prolazno i često ne zahtijeva liječenje.
* Oštećenje i gubitak zubi ili zubnih nadomjestaka uslijed postavljanja endotrahealnog tubusa. Komplikacija je češća kod klimavih zubi i/ili parodontoze.
* Zatajenje srca, pluća i krvotoka ili ekstremno povišenje tjelesne temperature (maligna hipertermija). Ove su komplikacije izrazito rijetke, ali zahtijevaju hitno intenzivno liječenje.

1. **Regionalna anestezija**

Regionalna anestezija omogućava da samo jedan dio tijela bude neosjetljiv na bol. Tako se izbjegavaju mnoge komplikacije koje su vezane uz opću anesteziju. Regionalne anestezije koje se najčešće primjenjuju su neuroaksijalna anestezija i blokada živaca i/ili živčanih spletova.

U neuroaksijalnoj anesteziji lokalni anestetik se primjenjuje izravno u subarahnoidealni ili epiduralni prostor u blizini kralježnične moždine s ciljem da se spriječi prijenos bolnog podražaja. Dvije su osnovne anesteziološke tehnike regionalne anestezije: spinalna i epiduralna. Spinalna anestezija se postiže na način da se lokalni anestetik primjenjuje u subarahnoidealni prostor lumbalnog dijela kralježnice, a gubitak senzorike i motorike je gotovo trenutan. Ovisno o vrsti i količini lokalnog anestetika anestezija može trajati 1-5 sati. U epiduralnoj anesteziji lokalni anestetik se daje u epiduralni prostor, a početak djelovanja je za 20-ak minuta. Tehnika primjene spinalne anestezije je jednostavnija i potrebna je manja količina lokalnog anestetika te se češće primjenjuje u odnosu na epiduralnu. Obje anestezije se koriste za operacijske zahvate koji se izvode u području tijela ispod pupka (kuk, koljeno, bedrena kost, potkoljenica, gležanj, stopalo, preponska kila) i omogućavaju izvrsnu analgeziju tijekom operacije.

Pri blokadi živaca i/ili živčanih spletova lokalni anestetik se primjenjuje u blizini živca ili živčanog snopa koji inervira određeni dio tijela i tako se spriječava provođenje osjeta boli. Anestezirano područje je utrnuto i bezbolno. Ovom tehnikom se anestezira manja tjelesna regija, npr, šaka, ruka, rame, stopalo. Početak djelovanja nastupa za 20-ak minuta, a anestezija traje 20-ak sati.

Dobrobiti postupka: Regionalna anestezija omogućava da bolesnik tijekom operacije bude pri svijesti, a da pri tome ne osjeća bolove. Najčešće se kombinira sa sedacijom čime se izbjegava uznemirenost bolesnika vezana uz boravak u operacijskoj dvorani.

Rizici postupka:

* Češći (manje ozbiljni, prolazni): bol na mjestu injiciranja lokalnog anestetika, nedjelotvornost ili slabija djelotvornost (5%), otežano mokrenje, pad krvnog tlaka, glavobolja (10%).
* Rjeđi (ozbiljni i ponekad životno ugrožavajući): otežano disanje, sistemska toksičnost (poremećaj rada srca, poremećaj disanja i gubitak svijesti, 10:10 000 anestezija), oštećenje živca (privremena ili trajna oduzetost i/ili gubitak osjeta 1:30 000 anestezija), hematom i infekcija s mogućom oduzetosti (1:150 000 anestezija), životno opasne alergijske reakcije i smrt (30% manja učestalost nego u općoj anesteziji).

**UPITNIK O ZDRAVSTVENOM STANJU**

Molimo Vas da, zbog što bolje prijeoperacijske pripreme i sigurnosti tijekom anestezije, odgovorite na postavljena pitanja. Svi podaci koji se prikupe Upitnikom smatrat će se tajnima.

1. Tjelesna visina \_\_\_\_\_ cm

2. Tjelesna masa \_\_\_\_\_ kg

3. Jeste li do sada bili operirani? NE DA Zbog čega?

4. Jeste li bili u anesteziji? NE DA Zbog čega?

5. Jeste li imali komplikacije anestezije? NE DA Koju?

6. Imate li alergije na lijekove? NE DA Na što?

7. Imate li alergije na hranu? NE DA Na što?

8. Jeste li unazad mjesec dana imali temperaturu, tresavicu, prehladu ili gripu? NE DA

9. Imate li problema s otvaranjem usta? NE DA

10. Imate li problema s pokretljivosti vrata i zabacivanjem glave prema natrag? NE DA

11. Jeste li trudni? NE DA

12. Imate li kronične bolesti? NE DA

* Srčane bolesti NE DA
* Poremećaj cirkulacije (tromboza, embolija, proširene vene) NE DA
* Povišen arterijski tlak NE DA
* Plućne bolesti (astma, bronhitis, upala pluća, KOPB, TBC) NE DA
* Bolesti jetre i gušterače (ciroza, žutica) NE DA
* Bolesti bubrega i mokraćnog sustava (upale, kamenci, smetnje mokrenja) NE DA
* Endokrinološke bolesti (štitnjača, hipofiza, hormonalni poremećaji) NE DA
* Bolesti probavnog sustava (ulkus, zapletaj crijeva, upala) NE DA
* Metaboličke bolesti (šećerna bolest, pretilost) NE DA
* Neurološka bolest (moždani udar, epilepsija, mišićne bolesti) NE DA
* Bolesti ili ozljede kralježnice NE DA
* Bolesti krvi i zgrušavanja (produljeno krvarenje, spontane modrice) NE DA
* Očne bolesti (povišen očni tlak) NE DA
* Onkološke bolesti (zloćudni tumori) NE DA
* Psihičke bolesti (depresija, psihoza, PTSP) NE DA

13. Jeste li liječeni u bolnici? NE DA Zbog čega?

14. Imate li Vi ili netko u obitelji malignu hipertermiju? NE DA

15. Jeste li primali transfuziju krvi? NE DA

16. Jeste li pozitivni na HIV ili hepatitis? NE DA

17. Nosite li :

* kontaktne leće NE DA
* slušni aparat NE DA
* zubnu protezu NE DA gornju i/ili donju

18. Imate li:

* Elektrostimulator srca NE DA
* Protezu i/ili neki drugi ugradbeni materijal NE DA Koji?
* Zub koji je klimav ili oštećen NE DA Koji?

19. Jeste li pušač? NE DA Koliko?

20. Konzumirate li alkohol? NE DA Koliko?

21. Uzimate li opojna sredstva i/ili psihofarmake? NE DA Koja?

22. Uzimate li lijekove? NE DA

|  |  |  |
| --- | --- | --- |
| NAZIV LIJEKA | DOZA | KOLIKO PUTA NA DAN |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**SUGLASNOST ZA ANESTEZIJU**

Izjavljujem slobodnom voljom da, temeljem obaviještenosti o anestezijskom postupku koju sam dobio/la u pisanom obliku, pristajem da se planirani operacijski ili dijagnostički postupak izvede u

1. općoj anesteziji

2. regionalnoj anesteziji

Ukoliko bude nužno promijeniti vrstu anestezije ili je proširiti drugim anestezijskim postupcima, pristajem na takav postupak.

IME I PREZIME:

DATUM ROĐENJA:

IME I PREZIME ZAKONSKOG SKRBNIKA:

(za bolesnika koji nije pri svijesti, za bolesnika s težom duševnom bolesti i za poslovno nesposobnog ili maloljetnog bolesnika)

LIJEČNIK:

DATUM: